કોતરબોર

કોતરબોર ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા મહીસાગર જિલ્લામાં આવેલા કુલ ૬ (છ) તાલુકાઓ પૈકીના એક તથા એક સમયના બાબી વંશના રાજ્ય એવા ઐતિહાસિક બાલાસિનોર તાલુકામાં આવેલું એક ગામ છે. કોતરબોર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામની પૃષ્ઠભૂમિ અનેક કોતરોથી બનેલી હોવાથી તથા બોરની ખેતી પણ કરવામાં આવતી હોવાને કારણે આ ગામનું નામ કોતરબોર પડ્યું છે. આ નાનું ગામ હોવાથી જરુરી વહેવારો માટે નજીકમાં આવેલા પિલોદરા ગામ જવાની જરુર પડે છે.

શ્રેણી:બાલાસિનોર તાલુકો